شەفەق نیوز/ لق دابەشکرن کارەبای دیالە، ئمڕوو چوارشەممە، راگەیان زیایبوین ساعەتەیل بڕین کارەبا لە قەزایل بەعقوبە و خاڵس و بەلەدرووز.
لقەگە لە بەیاننامەیگ رەسیە ئاژانس شەفەق نیوز باس لە هوووکارەیل زیایبوین بڕینەگە کرد ک رووداویگ تیرۆری دوو تاوەر گواستنەوەی وزە لە هێڵ میرساد- دیالە لە ناحیەی سەلام کردە ئامانج.
ئەندازیار حسێن هاشمی وەرپرس کۆنتڕۆڵ و وەکارخستن دووپات کرد لە ئامادەباشی گشت تەقەلاکان لەلایەن کادرەیل ئەندازیاری و هونەری سەروە تووڕەیل گواستنەوەی وزە، وەهاوکاری دابەشکرن کارەبای دیالە ئەرا هاوردنەوەی تاوەرەکان ئەرا کارکردن وە خزمەت هاووڵاتیبەکان و بەرژەوەنی گشتی.
